AFRIKAANSE OPSOMMING: Deur data uit 'n video-stroom te ontrek, en die data te gebruik om die wêreld wat waargeneem word beter te verstaan, kan baie rekenaarstelsels take outomaties voltooi wat voorheen deur 'n mens sou gedoen moes word. Een so 'n probleem wat 'n wye toepassingsveld het, is om mense te vind en te volg in 'n video. Hierdie tesis kyk spesi ek daarna om die posisie van spelers op 'n sportveld te vind, gegee 'n klomp kameras wat na die veld kyk. Daar word na vorige stelsels wat hierdie probleem probeer oplos gekyk, waarna die probleem in drie dele opgedeel word: vind die spelers, volg die spelers in 2D en skat die posisie van die spelers in 3D. Moontlike oplossings vir elk van hierdie dele word bespreek en vergelyk met mekaar. Daar word gevind dat om beweging te identi seer 'n eenvoudige manier is om die spelers te vind. Hulle word dan gevolg in 2D beeldkoördinate deur gebruik te maak van 'n hiërargiese implementasie van die partikel- lter. Die hiërargiese implementering word gekies omdat dit die spoed van die partikel- lter verbeter, sonder om die akkuraatheid te verswak. Laastens word die 3D posisie gevind deur multi-sigpunt, voorwaartse projeksie triangulering. Die verskillende komponente word kombineer om 'n volledige stelsel te vorm wat spelers kan vind en plaas op 'n veld. Die volledige stelsel wat ontwikkel is, is in staat om spelers te vind, volg en hulle posisies te bepaal. Elk van die individuele komponente word getoets, en daar word gevind dat hulle goed op hulle eie werk. Deur die komponente te kombineer en terugvoer tussen verskillende komponente te bewerkstellig word die resultate van die individuele komponente, sowel as dié van die volledige stelsel nog verbeter.